google/wiki40b huggingface dataset:
रत्नाकर पाण्डेय

डॉ रत्नाकर पाण्डेय वयोवृद्ध कांग्रेस नेता एवं सीडब्ल्यूसी (कांग्रेस कार्यकरणी समिति) के सदस्य थे। वह संसद के पूर्व सदस्य थे,राज्यसभा में भारतीय राष्ट्रीय कांग्रेस का प्रतिनिधित्व करते थे। उन्हें पूर्व प्रधान मंत्री इंदिरा गांधी, राजीव गांधी और पूर्व यूपीए अध्यक्ष श्रीमती सोनिया गांधी के सबसे करीबी में से एक माना जाता था। डॉ पाण्डेय, हिंदी के अपने ज्ञान और आधिकारिक भाषा के रूप में इसके प्रचार के लिए जाने जाते थे। बनारस हिंदू विश्वविद्यालय से वे स्नातक थे और विदेशों में विश्व हिंदी सम्मेलन आयोजित करने में महत्वपूर्ण भूमिका निभाते थे। पाण्डेय को राज्यसभा में "शाउटिंग ब्रिगेड" के रूप में भी जाना जाता था। लंबे समय बीमारी के बाद 9 जून 2018 को डॉ पाण्डेय की मृत्यु हो गई।
गोपीनाथ भान

गोपीनाथ भान (३ जुलाई १८९८ – २८ मई १९६८) कश्मीर से भारतीय सन्त थे। उनका जन्म के समय नाम गोपीनाथ भान था लेकिन बाद में वो भगवान गोपीनाथ जी के नाम से जाने गये।
इष्टि

इष्टि वैदिक काल का विशेष प्रकार का यज्ञ। यज्ञ वैदिक आर्यो के दैनिक तथा वार्षिक जीवन में प्रधान स्थान रखता है।
'इष्टि' 'यज्‌' धातु से 'क्तिन्‌' प्रत्यय करने पर निष्पन्न होता है। फलत: इसका अर्थ 'यज्ञ' है। ऐतरेय ब्राह्मण में इष्टि पाँच भागों में विभक्त है--अग्निहोत्र, दर्शपूर्णमास, चातुर्मास्य, पशु तथा सोम। परंतु स्मृति और कल्पसूत्रों में स्मार्त तथा श्रौत कर्मो की सम्मिलित संख्या 21 मानी गई है जिनमें पाकयज्ञ, हविर्यज्ञ तथा सोमयज्ञ प्रत्येक सात प्रकार के माने जाते हैं। प्रत्येक अमावास्या तथा पूर्णिमा के अनंतर होने वाली प्रतिपदा के याग सामान्य रूप से 'इष्टि' कहलाते हैं जिनमें पहला 'दर्श' तथा दूसरा 'पौर्णमास' कहलाता है।
प्यार की ये एक कहानी

कहानी

यह कहानी २०० वर्ष पहले के एक पिसाच अभय रायचन्द्र कि है जो इतने वर्षो के पश्चात पियाली जयसवाल से मिलता है। जिसका चेहरा मेथिली पनधर से मिलता है। पियाली या पिया को माउंट नामक एक महाविद्यालय में पढ़ने का मौका मिलता है। वह देहरादून चली जाती हैं। यहाँ उसे मिशा डोबरियाल (प्रिया वल) मिलती है। वह दोनों दोस्त बन जाते हैं। मिशा उसे अपने घर एक दिन ले जाती है। तब पिया को पता चलता है कि मिशा अरनब डोबरियाल की बेटी है। साथ ही उसे अपनी सौतेली माँ और दो बहनों का पता चलता है। पहले वह इस बात को किसी को नहीं बताती है।
उसे एक अभय नाम का लड़का भी मिलता है जो एक पिसाच है। लेकिन पिया को इस बारे में नहीं पता होता। पिया अभय के बारे में जानने के लिए उससे कई प्रश्न पूछते रहती है। जिस कारण अभय उससे दूर भागते रहता है। पिया को अभय में पिसाच के गुण पता चलने लगते हैं और तभी अभय पिया को अपने दिल की बात बता देता है। पिया महाविद्यालय छोड़ के जाने लगती है कि तभी उसे सड़क के पास यह अहसास होता है कि वह भी अभय को प्यार करने लगी है।
इसी बीच एक और पिसाच अभय से बदला लेने के लिए आता है। और उससे पिया को बचाने के लिए अभय पिया को अपने से दूर कर देता है। लेकिन सिद्धार्थ उसे खोज निकालता है। इसके बाद वह पिया को भी पिसाच बनाने के लिए होता है। कुछ समय के बाद सिद्धार्थ और अभय में लड़ाई होती है। कुछ समय के लिए सिद्धार्थ चले जाता है। मेथिली नामक एक और पिसाच, जो अभय से प्यार करती है और बिलकुल पिया के जैसे दिखती है, वह भी आ जाती है। अभय को लगता था की मेथिली जल कर मर चुकी है लेकिन सिद्धार्थ उसे पिसाच बना चुका था। वह अभय को वापस पाने के लिए पिया को मारने की कोशिश करती है। लेकिन अभय उसे बचा लेता है। अंत में अभय और उसके कई दोस्त मिल कर सिद्धार्थ और मेथिली को मार देते हैं। इसके बाद अभय पिसाच से मनुष्य बन जाता है और पिया और अभय की शादी हो जाती है।
आन (रूसी सम्राज्ञी)

आन (Anna) (7 फ़रवरी 1693 – 28 अक्टूबर 1740) ; रूस की सम्राज्ञी, महान्‌ पीटर के भाई ईवान पंचम की पुत्री।

परिचय

मास्को के निकटस्थ इसमाइलोर्वा में मां के पास प्राचीन रीति रस्मों के बीच बचपन उपेक्षा और घृणा में बीता। बाद में पीटर ने इसकी संरक्षता ग्रहण की। १७१० में कूरलैंड के ड्यूक फ्रेडरिक विलियम से विवाह हुआ लेकिन पति लेनिनग्राद से घर जाते हुए रास्ते में मर गया। विधवा आन को कूरलैंड की शासिका बनाकर वहाँ रहने के लिए बाध्य किया गया। काउंट पीटर वेस्ट टूवे रूसी रेजीडेंट बनाया गया। यह इसके प्रेमियों में से एक था। बाद में वीरेन रेजीडेंट नियुक्त किया गया। पीटर द्वितीय के मरने पर आन रूस की साम्राज्ञी हुई (३० जनवरी १७३०)।
२६ फ़रवरी को आन ने मास्को में प्रवेश किया। ९ मार्च को राज्य में विप्लव हुआ और प्रिवी कौंसिल (सरदार परिषद्) का अंत कर उसने अपने को 'ऑटोक्राट' घोषित कर दिया।
आन वासना और क्रूरता की पुतली थी। हजारों को फाँसी दी गई और हजारों साइबेरिया को निर्वासित कर दिए गए। बौनों को दरबार में रखा और बागों और उद्यानों में हर किस्म के जानवर रखे, जिनपर राजमहल की खिड़की से यह गोली चलाती थी। लेकिन सरदारों पर से एक-एक करके प्रतिबंध उठ गए। 'कोर ऑव पाजेज़' की स्थापना की गई, जिसमें सरदारों तथा सामंतों के लड़के साधारण लोगों से पृथक्‌ उच्च सैनिक शिक्षा पाते थे। सैनिक सेवा की अवधि भी आजन्म की जगह २५ वर्ष कर दी गई।
किंतु विदेशी संबंधों में आन को सफलता मिली और रूस की प्रतिष्ठा भी बढ़ी। क्रीमिया युद्ध (१७३६-३९) साढ़े चार साल चला और अजोन शहर लेकर ही संतोष करना पड़ा, पर इससे उस्मानी साम्राज्य की अजेयता का विश्वास लुप्त हो गया। तातार लुटेरों का अंत हो गया। 'स्टेंपे' में सफलता मिलने से रूस की प्रतिष्ठा बढ़ी और इसके कारण यूरोप के मामले में रूस की बात ध्यान से सुनी जाने लगी।
२८ अक्टूबर १७४० को इसकी मृत्यु हुई। इससे पहले इसने अपने चचेरे भाई इवान षष्ठ को अपना उत्तराधिकारी बनाया और वोरेन को उसका रीजेंट नियुक्त किया।
चीन का शान्तिपूर्ण उत्थान

आरम्भ

चीन के शान्तिपूर्ण उत्थान की अवधारणा को बढ़ावा देने के प्रयास के पीछे के विचार नई सुरक्षा अवधारणा से आए थे, जो दशक 1990 के मध्य में चीन के प्रबुद्ध मण्डल द्वारा प्रतिपादित किए गए थे।

समीक्षा

इचानोमिस्त मागज़ीन के बोला चीन का सेना का बजट को बढाया १८ प्रतिशत को। भारत या जापान श्रद्धा नहिं चीन को, पर चीन तो बोहोत शरारत कर्ते हैं उस्का क्षेत्र मैं
मौलोक जिला

मौलोक जिला ( पुराना नाम : उच्च छिंदविन (upper Chindwin)) म्यांमार के के केन्द्रीय सागैंग मण्डल का एक जिला है। इसका मुख्यालय मौलोक नगर है। यह बर्मा के जिलों में सबसे बड़ा है। इसका क्षेत्रफल 41,536 वर्ग किलोमीटर है।
मौलोक जिले का भूभाग विशेष रूप से पहाड़ी है। छिंदविन नदी, जो जिले में उत्त्र से दक्षिण प्रवाहित होती है और जिसकी मुख्य सहायक ऊयू (Uyu) है, क्षेत्रीय पर्वतों को दो मुख्य श्रेणियों में विभाजित करती है, जो इस नदी के पूर्व एवं पश्चिम में स्थित हैं। उत्तर-पश्चिम में वर्मा का सर्वोच्च पर्वतशिखर सारामेटी (Sarameti) अथवा वेमाकटांग (Nwemauktaung) स्थित है, जो 3829 मी. ऊँचा तथा पर्वतश्रृंखलाओं के उस संघटन में है, जो वर्मा को भारत से अलग-अलग करता है। नदियों एवं पर्वतश्रेणियों के कारण अधिकांश जिला, विशेषकर दक्षिणी भाग प्राकृतिक सौंदर्य में अपूर्व है। प्रचुर मात्रा में वर्षा (27-228 सेंमी. वार्षिक) होने के कारण वनों की अधिकता है, जिनसे इमारती लकड़ी, विशेषकर सागौन (Teak), प्राप्त होती है। विभिन्न प्रकार के बाँसों की भी अधिकता है। पहाड़ी भागों तथा घाटियों की प्रमुख उपज धान है। इसके अतिरिक्त कुछ चाय भी उत्पन्न होती है।
मेडिकल न्यायशास्त्र

मेडिकल न्यायशास्त्र विज्ञान और चिकित्सा का एक शेत्र है जिसमें इन दोनों के इस्तेमाल से कानूननी समस्याओं को सुलझाने का प्रयास किया जाता है। इस शेत्र में कार्यरत मुख्यतः डॉक्टर एवम मेडिकल शिक्षा से जुड़े वैज्ञानिक होते हैं, जिनका दायित्व मृत्यु का कारण एवम उससे सम्बन्धित अन्य प्रश्नों के बारे में मरणोत्तर परीक्षा (पोस्टमार्टम) के बाद राय देने का होता है।

मेडिकल न्यायशास्त्र का उपयोग

आधुनिक चिकित्सा कानून के द्वारा बनाया गया क्षेत्र है जो की राज्य के द्वारा नियंत्रित किया जाता है। इसके न्याय प्रणाली में प्रयोग से मृत्यु से जुड़े अपराध, बलात्कार के बढ़ती घटनाएँ और पितृत्व से जुड़े मामलों की जाँच की जाती है। कानून से संबंधित अन्य मामले जैसे कि विवादास्पद पितृत्व, बलात्कार सुनिश्चित करना, अप्राकृतिक शारिरिक सम्बंध, घाव के कारण तय करना, विषाक्तन आदि में भी इनकी महत्पूर्ण भूमिका होती है|

अतिरिक्त प्रयोग

मेडिकल न्यायशास्त्र अपराधी की मानसिक स्थिति पता लगाने में मदद करते हैं। इससे यह भी पता चलता है की यह व्यक्ति किसी परिक्षण प्रणाली के लिए स्वस्थ है या नहीं। इस क्षेत्र की मदद से यह भी पता लगाया जाता है की मृत्यु को कितना समय हो गया है और मृत्यु का कारण क्या है अगर किसी वजह से कारण स्पष्ट न हो तो। इस क्षेत्र के द्वारा उन सभी चोटों का भी पता लग जाता है जिनको बहुत समय पूर्व शरीर पर अनुभव किया गया हो। यह क्षेत्र मौत का प्रमाण पत्र दिलवाने में भी सहायक है क्योंकि इसके अंतर्गत विज्ञानं और कानून दोनों का ही प्रयोग किया जाता है।
घोटुल

घोटुल भारत के कई जनजातीय समुदायों में एक बड़े कुटीर को कहते हैं जिसमें पूरे गाँव के बच्चे या किशोर सामूहिक रूप से रहते हैं। यह छत्तीसगढ़ के बस्तर ज़िले और महाराष्ट्र व आंध्र प्रदेश के पड़ोसी इलाक़ों के गोंड ग्रामों में विशेष रूप से मिलते हैं। अलग-अलग क्षेत्रों की घोटुल परम्पराओं में अंतर होता है - कुछ में बच्चे घोटुल में ही सोते हैं और अन्य में वे दिन भर वहाँ रहकर रात को अपने-अपने घरों में सोने जाते हैं। घोटुल में क़बीले से सम्बन्धित आस्थाएँ, ज्ञान, नृत्य-संगीत, कला और कथाएँ सीखी जाती है। कुछ में किशोर-किशोरियाँ आपस में बिना बाधा मिलकर जीवन-साथी भी चुना करते हैं हालांकि यह आधुनिक शहरी मान्यताओं के दबाव में धीरे-धीरे कम हो रहा है।
केल्टी भाषाएँ

प्रचीन काल में

इतिहास में इन बोलियों का विस्तार यूरोप के एक बड़े भूभाग में था। वे आइबीरिया प्रायद्वीप, बाल्कन प्रायद्वीप, कृष्ण सागर के किनारे, आनातोलिया, इत्यादि में बोली जाती थीं। समय के साथ इन इलाक़ों से अन्य भाषाओं ने केल्टी भाषाओं को विस्थापित कर दिया।
गैरी कास्परोव

जन्म और बचपन

कास्पारोव का जन्म बाकू, आज़रबाइजान, सोवियत संघ में १३ अप्रैल १९६३ को हुआ था। वह ६ वर्ष की उम्र में शतरंज खेलने लगा। १३ वर्ष की उम्र होने से पहले वे सोवियत युव चैंपियन बन गए और अपना पहला अंतरराष्ट्रीय टूर्नामेंट १६ वर्ष की उम्र में जीत गए। १९८० में कास्पारोव ग्रेंडमास्टर बन गए। १९७३ से १९७८ तक वे पूर्व विश्व शतरंज चैंपियन मिखेल बौट्विन्निक के मार्गदर्शन में पढा।

विश्व शतरंज चैंपियन

१९८५ विश्व शतरंज चैंपियनशिप में उन्होंने ऐनैटोली कार्पोव को पराजित करके इतिहास में सबसे कम उम्र का विश्व शतरंज चैंपियन बन गए।वर्ष 2000 में उन्होंने व्लादिमीर क्रैमनिक के खिलाफ शास्त्रीय विश्व शतरंज चैंपियनशिप हार गए।

डीप ब्लू के खिलाफ मैच

१९९७ और १९९८ में कास्पारोव ने आईबीएम के डीप ब्लू नामक कंप्यूटर के खिलाफ दो शतरंज मैच खेले। उन्होंने पहला मैच जीता: ६ खेलों में से उन्होंने ३ जीते, २ ड्रॉ किए और १ हार गए। हालाँकि वे दूसरा मैच हार गए: ६ खेलों में से उन्होंने १ जीता, ३ ड्रॉ किए और २ हार गए।

डीप जूनियर के खिलाफ मैच

२००३ में कास्पारोव ने डीप जूनियर नामक कम्प्यूटर के खिलाफ एक शतरंज मैच खेला जिसका परिणाम ३-३ ड्रॉ था।
अनिल चौधरी (क्रिकेट अंपायर)

अनिल चौधरी (जन्म 12 मार्च1965) एक भारतीय क्रिकेट अंपायर है। वह 2013 के बाद से दो एक दिवसीय अंतरराष्ट्रीय मैचों और पांच ट्वेंटी-20 अंतरराष्ट्रीय मैचों में खड़े रहे।
कथ्यरूप प्रकाशन

कथ्यरूप हिन्दी की एक प्रतिष्ठित साहित्यिक पत्रिका है जो विगत 25 वर्षों से डी-224, तुलाराम बाग, इलाहाबाद-211 006 से प्रकाशित होती है। यह पत्रिका प्रगतिशील विचारों को स्थापित करने की दिशा में कार्यरत है। इसके संपादक हैं अनिल श्रीवास्तव।
अवतार सिंह चीमा

अवतार सिंह चीमा (1933–1989) प्रथम भारतीय थे जो सफलता पूर्वक माउंट ऐवरेस्ट फतह किया। वो भारतीय सेना के दो असफल प्रयासों के पश्चात १९६५ में माउंट ऐवरेस्ट पर चढ़ने के लिए तैयार किये गये तीसरे मिशन का हिस्सा थे। उन्होंने २० मई १९६५ को सफलतापूर्वक विजय प्राप्त की। वो भारतीय सेना में पैराशूट पलटन का हिस्सा थे। बाद में उन्हें कर्नल के रूप में प्रोन्नति मिली।
उन्हें उनकी उपलब्द्धियों के लिए अर्जुन पुरस्कार और पद्म श्री से सम्मानित किया गया। वो राजस्थान राज्य के श्रीगंगानगर जिले के निवासी थे।
मित्सुबिशी मोटर्स

इतिहास

मित्सुबिशी मोटर वाहन का जन्म 1917 को हुआ, जब मित्सुबिशी शिप बिल्डिंग कंपनी ने मित्सुबिशी मॉडल ए, जापान की पहली श्रृंखला-उत्पादन मोटर वाहन पेश की। फिएट टिपो 3 पर आधारित पूरी तरह से हाथ से बने सात सीटों वाली यह वाहन अपने अमेरिकी और यूरोपीय सामूहिक उत्पादन वाले प्रतिद्वंद्वियों की तुलना में महंगी साबित हुई, और केवल 22 वाहन का निर्माण किए जाने के बाद 1921 में इसे बंद कर दिया गया। 
बाद में इसे मित्सुबिशी हेवी इंडस्ट्रीज़ के साथ मिला दिया गया जो उस समय विमानों निर्माण के अलावा कई विनिर्माण से जुड़ा हुआ था। 
1971 में एमएचआई ने अमेरिकी मोटर वाहन कंपनी क्रिसलर को अपनी 15 प्रतिशत हिस्सेदारी बेच दी। आगे १९७३ में कंपनी ने मित्सुबिशी गैलंट जोकि डॉज कोल्ट नाम से अमेरिका में और क्रिसलर सिग्मा नाम से आस्ट्रेलिया में बेचा गया, का निर्माण किया। 1982 में पहली बार मित्सुबिशी ब्रांड अमेरिकी बाजार में पेश किया गया था। टेरेडिया सेडान, और कॉर्डिया और स्टारियन कूपस को शुरू में 22 राज्यों में ७० डीलरों के माध्यम से 30,000 वाहनों के आवंटन के साथ बेच दिया गया था।
मित्सुबिशी मोटर्स ने 1988 में खुद को सार्वजनिक घोषित कर दिया, इसके साथ ही जापान की ग्यारह ऑटो निर्माताओं में से केवल एक निजी कंपनी के तौर पर अपनी स्थिति समाप्त कर दी।

प्रबंधन

2014 में कंपनी के अध्यक्ष के रूप में तैत्सुरा एकावा को नियुक्त किया गया, जोकि एक दशक से भी अधिक समय से एवं एकमात्र कंपनी में अपनी सेवा दे रहे थे। ऐकावा का कार्य मुख्य रूप से उत्पाद विकास में रहा था, हालांकि वह हाल ही में विनिर्माण और जापान की घरेलू बिक्री में भी शामिल थे। पिछले अध्यक्ष ओसामु मस्कुओ, 2004 में मित्सुबिशी कार्पोरेशन से कंपनी में शामिल हुए थे। एमएमसी ने 1989 और 2004 के बीच आठ लोगों को अध्यक्ष बना चुका हैंं।

अवस्थिति

कंपनी के पास जापान, फिलीपींस, और थाईलैंड में वाहन विनिर्माण के कारख़ाने हैंं, और 12 अन्य कारख़ाने दूसरे के साथ साझेदारी में या सह-स्वामित्व में हैं। ब्राजील में, इसका एक स्थानीय समूह के साथ एक उत्पादन समझौता हैं, इसमें एमएमसी का कोई प्रत्यक्ष निवेश नहीं हैं। इसके तीन इंजन और ट्रांसमिशन विनिर्माण संयंत्र, पांच आरएंडडी केंद्र और 75 सहायक, सहयोगी कंपनी और भागीदार हैंं। दुनिया भर के 160 से अधिक देशों में इसके वाहनों का निर्माण, संकलन या बेचा जाता हैं।
चमक

चमक, चमकीलापन या रोशनपन दृश्य बोध का एक पहलु है जिसमें प्रकाश किसी स्रोत से उभरता हुआ या प्रतिबिंबित होता हुआ लगता है। दुसरे शब्दों में चमक वह बोध है जो किसी देखी गई वस्तु की प्रकाश प्रबलता से होता है। चमक कोई कड़े तरीके से माप सकने वाली चीज़ नहीं है और अधिकतर व्यक्तिगत बोध के बारे में ही प्रयोग होती है। चमक के माप के लिए प्रकाश प्रबलता जैसी अवधारणाओं का प्रयोग होता है।

अन्य भाषाओं में

अंग्रेज़ी में "चमक" को "ब्राईटनॅस" (brightness) कहते हैं।

चमक का बोध

कोई चीज़ कितनी चमकीली है वह बाक़ी के वातावरण पर भी निर्भर करता है। खगोलशास्त्र में तारों की सापेक्ष कांतिमान और निरपेक्ष कांतिमान को मापा जाता है, लेकिन यह माप अनुमानित ही होता है।
स्कन्द महेश्वर

स्कन्द महेश्वर निरुक्त के प्रमुख टीकाकारों में मान्य हैं। आचार्य बलदेव उपाध्याय ने इन्हें ऋग्वेद के सर्वाधिक प्राचीन भाष्यकार स्कन्दस्वामी से अभिन्न माना है। परन्तु, डॉ॰ श्रीधर भास्कर वर्णेकर का कहना है कि निरुक्त-टीकाकार महेश्वर स्कन्दस्वामी से संबंधित होंगे। इसी कारण स्कन्द-महेश्वर नाम से उनका परिचय दिया जाता है।
इस संबंध में एक विचारणीय तथ्य यह भी है कि आचार्य स्कन्द महेश्वर ने अपनी निरुक्त-टीका में ऋग्भाष्य से बहुत सहायता ली है। फिर भी, उद्गीथ भाष्य का मत स्कन्द महेश्वर को कुछ स्थानों पर स्वीकार्य नहीं हुआ है। यह बात ध्यान देने योग्य है कि आचार्य उद्गीथ ऋग्भाष्यकार स्कन्दस्वामी के सहकारी थे और आदरणीय भी थे। इसलिए उद्गीथ-मत के विषय में अपनी अस्वीकृति का प्रतिपादन करते समय स्कन्द महेश्वर बड़ी सावधानी से शब्दयोजना करते हैं।
तीस्ता नदी

नदी को लेकर भारत-बांग्लादेश विवाद

भारत-बांग्लादेश समझौते के तहत किस देश को कितना पानी मिलेगा, फिलहाल यह साफ नहीं है। जानकारों का कहना है कि समझौते के प्रारूप के मुताबिक, बांग्लादेश को 48 फीसदी पानी मिलना है, लेकिन पश्चिम बंगाल सरकार की दलील है कि ऐसी स्थिति में उत्तर बंगाल के छह जिलों में सिंचाई व्यवस्था पूरी तरह ठप हो जाएगी।
पश्चिम बंगाल की मुख्यमंत्री ममता बनर्जी ने इस मुद्दे पर मार्च, 2015 में बांग्लादेश की प्रधानमंत्री शेख हसीना से बात की। यह वार्ता सकारात्मक रही तथा ममता बनर्जी ने बांग्लादेश को उचित जल बँटवारे का आश्वासन दिया।

सहायक नदी और बांध

नदी की सहायक रांगपो नदी पर रंगीत बांध है।
1999 रोम मास्टर्स

पुरुष एकल

गुस्तावो कुएर्तेन ने  पैट्रिक रैफ्टर को 6-4, 7-5, 7-6 से हराया।
द्विप

दो बार पीने वाला. द्वाभ्यां पिबति इति द्विप: यह संस्कृत के उपपद समास का एक उदाहरण है |
किट कैट

किट कैट इंग्लैंड की कंपनी रौंटरी ने बनाया जिसे बाद में नेस्ले ने खरीद लिया लेकिन कुछ अधिकार के तहत अमेरिका में यह हेरशे कंपनी बनती है।

इतिहास

इसका नाम लंदन, इंग्लैंड के एक क्लब से पड़ा। इसे 1988 में नेस्ले ने खरीद लिया।

आरोप

चीन में 2008 में एक घोटाले में नेस्ले पर आरोप घोटाले का आरोप लगा।
अमय खुरासिया

अमय खुरासिया  उच्चारण  (जन्म १८ मई १९७२, जबलपुर,मध्य प्रदेश में) एक पूर्व भारतीय क्रिकेटर हैं। वह बाएं हाथ के बल्लेबाज और एक धीमी गति से बाएं हाथ के गेंदबाज है।
नैया, हिन्दी फिल्म

कहानी 

गंगा नदी के किनारे एक प्रकृतिक सुंदरता से भरा एक गाँव लखीपुरा में कहानी का नायक सोनू एक "नैया " ( नाब चालक  ) हिसाब में अपना गुजारा करता रहता था। एक बार वो नदी से एका महिला को डूबते हुए देखा और उन्हे उद्धहार किया। उसे वो अपने घर लेकर अपने बुजुर्ग माँ के साथ उनका हिफाजत किया। उन्हे पता चला की महिला ( गीता) एक सम्पन्न परिबार का था। अछे होने के बाद उन्हे उनका परिबार को लेकर गया। पर उनकापिता माता नहीं थे। गीता का चाचा और चाची उन्हे ग्रहण करने के लिए मना कर दिये। मजबूरन सोनू उन्हे फिर से अपने घर लाये। सोनू का माँ उन्हे सोनू के साथ शादी करबना चाहते थे। पर सोनू का माँ का तबीयत इस वक़्त खराब हुआ और उनका देहांत हो गया। अकेले सोनू गीता का देखरेख करते रहे। गाँव बाले उसे बिरोध करते हुए उन्हे अपने संप्रदाय से अलग कर दिये। सोनू गीता के लिए एक अछे लड़के की तलाश में जुटते रहे।   एक बार एक डाक्टर के साथ गीता का शादी पक्का किए। पर शादी के दिन वो नहीं आए। एसी हिसाब से फिल्म का  कहानी सुंदर  गति से चलते रहे।  

संगीत 

संगीतकार रबीन्द्र जैन इसी फिल्म का संगीत बहुत ही मधुर हिसाब से दिये हैं। उसका " ओ गोरैया रे .... " , " बेपरवाह बेदर्दी .... " " ऊंची नीची लहरें ...." इत्यादि गीत जेशुदास , हेमलता , सुरेश वाड्कर बहुत सुरील हिसाब से दिये हैं। बॉक्स ऑफिस पर फिल्म बहुत ज्यादा सफलता नहीं पाया था , पर लोग और फिल्म समालोचकों ने उसे अछे फिल्म का दर्जा दिये थे।
मार्क रोथलो

मार्क रोथलो संयुक्त राज्य अमेरिका के महान चित्रकार माने जाते हैं।
सिंहासन बत्तीसी

सिंहासन बत्तीसी (संस्कृत:सिंहासन द्वात्रिंशिका, विक्रमचरित) एक लोककथा संग्रह है। प्रजावत्सल, जननायक, प्रयोगवादी एवं दूरदर्शी महाराजा विक्रमादित्य भारतीय लोककथाओं के एक बहुत ही चर्चित पात्र रहे हैं। प्राचीनकाल से ही उनके गुणों पर प्रकाश डालने वाली कथाओं की बहुत ही समृद्ध परम्परा रही है। सिंहासन बत्तीसी भी ३२ कथाओं का संग्रह है जिसमें ३२ पुतलियाँ विक्रमादित्य के विभिन्न गुणों का कथा के रूप में वर्णन करती हैं।

इतिहास व रचना काल

सिंहासन बत्तीसी मूलतः संस्कृत की रचना सिंहासनद्वात्रिंशति का हिन्दी रूपांतर है, जिसे द्वात्रिंशत्पुत्तलिका के नाम से भी जाना जाता है। संस्कृत में भी इसके मुख्यतः दो संस्करण हैं. उत्तरी संस्करण "सिंहासनद्वात्रिंशति" के नाम से तथा दक्षिणी संस्करण "विक्रमचरित" के नाम से उपलब्ध है। पहले के संस्कर्ता क्षेमेन्द्र मुनि कहे जाते हैं। बंगाल में वररुचि के द्वारा प्रस्तुत संस्करण भी इसी के समरूप माना जाता है। इसका दक्षिणी रूप अधिक लोकप्रिय हुआ. सिंहासन बत्तीसी भी वेताल पच्चीसी या वेतालपंचविंशति की भांति बहुत लोकप्रिय हुआ। लोकभाषाओं में इसके अनुवाद होते रहे और पौराणिक कथाओं की तरह भारतीय समाज में मौखिक परम्परा के रूप में रच-बस गए। इन कथाओं की रचना "वेतालपंचविंशति" या "वेताल पच्चीसी" के बाद हुई. पर निश्चित रूप से इनके रचनाकाल के बारे में कुछ नहीं कहा जा सकता है। इतना लगभग तय है कि इनकी रचना धारा के राजा भोज के समय में नहीं हुई। चूंकि प्रत्येक कथा राजा भोज का उल्लेख करती है, अत: इसका रचना काल ११वीं शताब्दी के बाद होगा।

कथा की भूमिका

इन कथाओं की भूमिका भी कथा ही है जो राजा भोज की कथा कहती है। ३२ कथाएँ ३२ पुतलियों के मुख से कही गई हैं जो एक सिंहासन में लगी हुई हैं। यह सिंहासन राजा भोज को विचित्र परिस्थिति में प्राप्त होता है। एक दिन राजा भोज को मालूम होता है कि एक साधारण-सा चरवाहा अपनी न्यायप्रियता के लिए विख्यात है, जबकि वह बिल्कुल अनपढ़ है तथा पुश्तैनी रूप से उनके ही राज्य के कुम्हारों की गायें, भैंसे तथा बकरियाँ चराता है। जब राजा भोज ने तहक़ीक़ात कराई तो पता चला कि वह चरवाहा सारे फ़ैसले एक टीले पर चढ़कर करता है। राजा भोज की जिज्ञासा बढ़ी और उन्होंने खुद भेष बदलकर उस चरवाहे को एक जटिल मामले में फैसला करते देखा। उसके फैसले और आत्मविश्वास से भोज इतना अधिक प्रभावित हुए कि उन्होंने उससे उसकी इस अद्वितीय क्षमता के बारे में जानना चाहा। जब चरवाहे ने जिसका नाम चन्द्रभान था बताया कि उसमें यह शक्ति टीले पर बैठने के बाद स्वत: चली आती है, भोज ने सोचविचार कर टीले को खुदवाकर देखने का फैसला किया। जब खुदाई सम्पन्न हुई तो एक राजसिंहासन मिट्टी में दबा दिखा। यह सिंहासन कारीगरी का अभूतपूर्व रूप प्रस्तुत करता था। इसमें बत्तीस पुतलियाँ लगी थीं तथा कीमती रत्न जड़े हुए थे। जब धूल-मिट्टी की सफ़ाई हुई तो सिंहासन की सुन्दरता देखते बनती थी। उसे उठाकर महल लाया गया तथा शुभ मुहूर्त में राजा का बैठना निश्चित किया गया। ज्योंहि राजा ने बैठने का प्रयास किया सारी पुतलियाँ राजा का उपहास करने लगीं। खिलखिलाने का कारण पूछने पर सारी पुतलियाँ एक-एक कर विक्रमादित्य की कहानी सुनाने लगीं तथा बोली कि इस सिंहासन जो कि राजा विक्रमादित्य का है, पर बैठने वाला उसकी तरह योग्य, पराक्रमी, दानवीर तथा विवेकशील होना चाहिए। ये कथाएँ इतनी लोकप्रिय हैं कि कई संकलनकर्त्ताओं ने इन्हें अपनी-अपनी तरह से प्रस्तुत किया है। सभी संकलनों में पुतलियों के नाम दिए गए हैं पर हर संकलन में कथाओं में कथाओं के क्रम में तथा नामों में और उनके क्रम में भिन्नता पाई जाती

बत्तीस पुतलियों के नाम

एक संकलन में (जो कि प्रामाणिक नहीं है) नामों का क्रम इस प्रकार है-
पॉल वाइडल डि लॉ ब्लॉश

पॉल वाइडल डि लॉ ब्लॉश (1855- 1918 ई.) एक प्रमुख फ्रेंच भूगोलवेत्ता था। उसका जन्म १८५५ में पेरिस में हुवा था। अभिनव फ्रांस में नवीन भूगोल्के विकास का श्रेय एकमात्र भूगोलवेत्ता ब्लॉश को है। ने भूगोल के ब्योरेवार क्षेत्र-अध्यन कि प्रोत्साहित किया था और विभिन्न प्रदेशों पर लिखे गए शोध ग्रन्थो का प्रकाशन करने के लिए उसने 1894 में भूगोल की वार्षिक ग्रन्थ माला (Annales de Geographie) की स्थापना की। उसनें वार्षिक संदर्भ-ग्रन्थ-सूची (Bibliographie) के प्रकाशन की भी स्थापना की। महान मानव भूगोलवेत्ता जीन ब्रुंस भी ब्लॉश के शिष्य थे।

परिवेश, मानव एवं सम्भावनाएं

ब्लॉश ने भूगोल के अन्तर्गत भौतिक विश्व या प्रकति जिसे उसने भौगोलिक परिवेश कहा, का अध्यन एवं मानव का अध्यन दोलों को ही अनिवार्य माना।
अमेरिकी युद्ध स्मारक

वर्णन

अमेरिकी युद्ध स्मारक (दाईं ओर चित्रित) प्रथम विश्व युद्ध का एक नौसेना स्मारक है जो औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के अंत के नजदीक में स्थित है। यह अधिक औपचारिक तौर पर नेवल मौन्युमेन्ट ऐट जिब्राल्टर (जिब्राल्टर में नौसेना स्मारक) के शीर्षक से जाना जाता है। यह स्मारक लाइन वॉल कर्टेन में निगमित किया गया था। स्मारक का निर्माण फ़्रांसीसी मूल के यूनीवर्सिटी ऑफ़ पेनसिलवेनिया के प्रोफेसर व वास्तुकार पॉल फिलिपे क्रेट (1876 – 1945) ने किया था। क्रेट (बायीं ओर चित्रित) ने स्मारक का डिजाइन अमेरिकन बैटल मौन्युमेन्ट्स कमीशन (अमेरिकी युद्ध स्मारक आयोग) की तरफ से तैयार किया था और इस स्मारक का निर्माण 1933 में पूरा हुआ था। स्मारक की मेहराब पर स्थापित शिलालेख वर्णित करती है कि इसका निर्माण सयुंक्त राज्य अमरीका ने अमेरिकी और ब्रिटिश नौसेनाओं की विश्व युद्ध के दौरान जिब्राल्टर के पड़ोस में हासिल की गईं उपलब्धियों और साहचर्य के स्मरण में करवाया था।

उद्घाटन

7 अक्टूबर 1937 को अमेरिकन बैटल मौन्युमेन्ट्स कमीशन ने इस स्मारक को समर्पित किया था। उस दिन रियर एडमिरल आर्थर फिलिप फेयरफील्ड (1877 – 1946) ने जनरल जॉन जोसेफ "ब्लैक जैक" पर्शिंग (1860 – 1948) की तरफ़ से उद्घाटन भाषण दिया था। अन्य वक्ताओं में जिब्राल्टर के राज्यपाल जनरल सर चार्ल्स हैरिंगटन (1940 – 1872) भी शामिल थे। समर्पण समारोह में अन्य सैन्य अधिकारियों सहित, विदेशी कौंसल और अमेरिकी व ब्रिटिश सैनिकों ने भाग लिया था। स्मारक के अनावरण के दौरान दोनों राष्ट्रों, संयुक्त राज्य अमेरिका और यूनाइटेड किंगडम, के राष्ट्रीय गानों का बैंड द्वारा प्रतिपादन हुआ था।
आवृत्ति

कोई आवृत घटना (बार-बार दोहराई जाने वाली घटना), इकाई समय में जितनी बार घटित होती है उसे उस घटना की आवृत्ति (frequency) कहते हैं। आवृति को किसी साइनाकार (sinusoidal) तरंग के कला (phase) परिवर्तन की दर के रूप में भी समझ सकते हैं। आवृति की इकाई हर्ट्ज (साकल्स प्रति सेकण्ड) होती है।
एक कम्पन पूरा करने में जितना समय लगता है उसे आवर्त काल (Time Period) कहते हैं।
आवर्त काल = 1 / आवृति 
अर्थात, T = 1 / f
बलजिन्दर सिंह

व्यक्तिगत जीवन

इनका जन्म भारतीय राज्य पंजाब के देरा बस्सी में हुआ था। इन्होंने खेल का प्रशिक्षण बैंगलोर राज्य में लिया।
नागनाथ नायकवाडी

नागनाथ नायकवाडी को सन २००९ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। ये महाराष्ट्र राज्य से हैं।
भरत जंगम

जीवन

भरत जंगम का जन्म 25 नवम्बर 1947 को नेपाल के भक्तपुर नामक शहर में हुआ था। इन्होंने साहित्य में अपना कार्य बचपन में ही शुरू कर दिया था। जब इनकी उम्र मात्र 15 वर्ष थी, तब इनकी कविता स्थानीय अखबार में पहली बार प्रकाशित हुई थी। इसके बाद कहानी, निबंध और लेख भी प्रकाशित होने लगे। इन्होंने वर्ष 1970 में त्रिभुवन विश्वविद्यालय से स्नातक की उपाधि प्राप्त की। अपनी पढ़ाई पूरी करने के बाद यह उपन्यासकार और पत्रकार बन गए।
इलख़ानी साम्राज्य

इलख़ानी साम्राज्य या इलख़ानी सिलसिला (फ़ारसी: سلسله ایلخانی, सिलसिला-ए-इलख़ानी; मंगोल: Хүлэгийн улс, हुलेगु-इन उल्स; अंग्रेज़ी: Ilkhanate) एक मंगोल ख़ानत थी जो १३वीं सदी में ईरान और अज़रबेजान में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसकी स्थापना चंगेज़ ख़ान के पोते हलाकु ख़ान ने की थी और इसके चरम पर इसमें ईरान, ईराक़, अफ़्ग़ानिस्तान, तुर्कमेनिस्तान, आर्मीनिया, अज़रबेजान, तुर्की, जोर्जिया और पश्चिमी पाकिस्तान शामिल थे। इलख़ानी बहुत से धर्मों के प्रति सहानुभूति रखते थे लेकिन इनमें बौद्ध धर्म और ईसाई धर्म को विशेष स्वीकृति हासिल थी। इलख़ानी सिलसिले में महमूद ग़ाज़ान ने १२९५ में इस्लाम अपनाया और उसके बाद के शासकों ने शिया इस्लाम को बढ़ावा दिया। इलख़ानी साम्राज्य सन् १२५६ से १३३५ तक चला।

नाम की उत्पत्ति और उच्चारण

मंगोल भाषा में 'इल-ख़ान' का मतलब था 'सर्वोच्च ख़ान के अधीन वाला ख़ान' और इस साम्राज्य के शुरू में इसे महान मंगोल साम्राज्य के अधीन एक हिस्सा माना जाता था। 'इलख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।